కౌసర్ మొయిజుద్దిన్

కౌసర్‌ మొయిజుద్దిన్‌, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున కార్వాన్ శాసనసభ నియోజకవర్గం  శాసన సభ్యుడిగా ప్రాతినిధ్యం వహిస్తున్నాడు.

జననం, విద్య 
కౌసర్‌ మొయిజుద్దిన్‌ 1963, నవంబరు 6న గులాం మొయినుద్దీన్ - అన్వర్ బేగం దంపతులకు తెలంగాణ రాష్ట్ర రాజధాని హైదరాబాదులో జన్మించాడు. అతని ఐదుగురు సోదరులు ఉన్నారు. కౌసర్‌ మొయిజుద్దిన్‌ 1987లో మల్లేపల్లిలోని అన్వరుల్ ఉలూమ్ హైస్కూల్ లో పదవ తరగతి, 1989లో అన్వరుల్ ఉలూమ్ కళాశాలలో ఇంటర్మీడియట్ పూర్తిచేశాడు.

వ్యక్తిగత జీవితం 
కౌసర్‌ మొయిజుద్దిన్‌ కు నజ్మా సుల్తానాతో వివాహం జరిగింది. వారికి ఇద్దరు కుమారులు, ఇద్దరు కుమార్తెలు ఉన్నారు. నజ్మా సుల్తానా ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున నానల్ నగర్ డివిజన్  కార్పోరేటర్‌గా ప్రాతినిధ్యం వహిస్తోంది.

రాజకీయ విశేషాలు
2014లో జరిగిన తెలంగాణ సార్వత్రిక ఎన్నికల్లో భాగంగా ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ అభ్యర్థిగా పోటీచేసి సమీప భారతీయ జనతా పార్టీ అభ్యర్థి బద్దం బాల్ రెడ్డి పై 37,777 ఓట్ల మెజారిటీతో గెలుపొందాడు. 2018లో జరిగిన తెలంగాణ ముందస్తు ఎన్నికల్లో ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున పోటీచేసి సమీప భారతీయ జనతా పార్టీ అభ్యర్థి అమర్ సింగ్ పై 50,169 ఓట్ల మెజారిటీతో గెలుపొందాడు.

మూలాలు

1963 జననాలు
జీవిస్తున్న ప్రజలు
తెలంగాణ రాజకీయ నాయకులు
తెలంగాణ శాసన సభ్యులు (2014)
తెలంగాణ శాసన సభ్యులు (2018)
హైదరాబాదు జిల్లా వ్యక్తులు
హైదరాబాదు జిల్లా రాజకీయ నాయకులు
ఆల్ ఇండియా మజ్లిస్ ఎ ఇత్తెహాదుల్ ముస్లిమీన్
హైదరాబాదు జిల్లా నుండి ఎన్నికైన శాసన సభ్యులు